公元六年，
一場火災肆虐羅馬。
作為回應，
皇帝 Augustus 做咗件
帝國歷史上從未做過嘅事，
佢創立咗個永久性消防隊，
用呢種水桶滅火。
Augustus 了解喺火災
單獨個人無法保護自己，
而係需要社群幫助。
當一個人屋企火燭，
就會對所有人屋企構成風險。
我哋近幾年遇到嘅 
就好似場可怕全球性火災。
新型冠狀病毒疫情 
殺死咗幾百萬人，同顛覆咗經濟，
我哋想阻止呢種事
再次發生。
新冠病毒，話佢有幾差都唔過分。
佢加深咗貧富之間
唔平等嘅健康水平。
人可否生存落去
部分取決喺佢嘅收入、種族、
同埋住喺邊個社區。
我哋應該把握呢個機遇
創造出人人都有機會
過健康同豐厚嘅生活。
唔使驚有下一場新冠病毒。
2015 年我企响呢個講台，
同好多其他人一樣，我話
我哋仲未準備好，
而且一定要準備好。
但係我哋無。
其實嗰場演講好多人睇過，
當佢有九成點擊率嘅時候
只不過，已經遲曬啦。
（笑聲）
所以宜家我希望呢個需求清楚易見。
當然啦，我哋已經學咗好多嘢。
呢次疫情期間，
好多嘢做得好好，
亦好多嘢做得唔好。
起碼我哋全部人
都有建構預防系統嘅知識。
如果我哋踏出正確嘅步伐， 
新冠病毒可以係最後嘅疫情大流行。
所以，呢啲步伐係咩呢？
嗱，我哋睇返啲羅馬人做咗咩先。
試諗下，我哋係點樣漸漸噉
擅長預防大火嘅。
火災預防係好普遍。
獲得好多資助，
大家都會非常理解。
如果宜家警報響起，
所有人都知道
我哋應該冷靜噉集結，
走到出口等待指示。
我哋知道救援已經嚟緊，
有好多訓練有素嘅消防員喺度做嘢。
單單係美國就有 37 萬全職消防員，
比我估嘅人數仲多。
我哋亦都有途徑攞到水。
例如美國有差唔多
九百萬個消防栓。
呢種投資、措施同系統
就係阻止疫情所需要嘅。
我哋成日會响電影入面睇到疫情，
我總係對呢啲故事印象深刻。
等我哋睇下呢個快速反應嘅例子。
［莫塔巴河谷，薩伊］
（直升機旋翼呼呼作響）
嗱，真係幾犀利。
唔使要音樂啦，
否則我哋真係睇到件事應該係點樣嘅。
偵測到疫情爆發。
非常快，幾天之內，
就派咗醫生過去。
佢哋搭乘直升機到達精確嘅爆發點。
佢哋入去，帶埋正確嘅工具。
噉就係發現疫情爆發時
應該發生嘅事。
但係我哋無嗰種團隊
同嗰啲資源。
如果場疫情爆發喺低收入國家，
可能需要幾個月，
我哋先會準備好啲資源。
就算你喺電影睇到，
我哋根本就無準備好嘅專家團隊 
來預防呢場災難。
所以需要創立新嘅團隊。
我相信我哋應該創立 GERM 團隊，
GERM 代表「全球疫情反應與動員」。
呢個團隊係全職嘅。
佢哋唯一要做嘅嘢
就係預防疫情。
呢個團隊由各式各樣嘅專家組成，
响好多領域各有專精：
流行病學家、信息科學家、
物流管理專家。
佢哋唔只有科學同醫學知識，
仲有溝通同埋外交協商嘅技能。
呢個團隊嘅開銷巨大，
超過 10 億美金一年，
用嚟維持 3,000 名團隊成員。
呢個團隊嘅任務係
阻止疫情爆發演變成大流行。
呢項工作需要世界衛生組織嘅協同。
佢哋會喺世界上好多地點出現，
進駐公共衛生機構。
佢哋會同各國團隊緊密合作，
視乎地區嘅收入水平，
會喺低收入國家駐紮多啲人。
舉例嚟講，我哋可以安排 GERM 成員，
例如一位流行病學家，喺非洲阿布加 
疾病控制及預防中心工作。
仲有一件非常重要嘅事，
就好似消防隊員噉，
GERM 團隊會進行演習。
如果要快速回應，
確保所需嘅一切物品齊備，
仲要快速行動，噉演習就係關鍵，
確保所有人知道應該做啲咩。
响無傳染病爆發風險嘅時期，
呢個團隊仍可藉處理其他傳染病
嚟保持佢哋強大嘅技能，
但呢樣只會係第二優先。
佢哋會同各國合作，
強化該國嘅醫療系統。
醫療系統係前線。
大家要明白，舉例嚟講，
如果好多人出現一種新型咳嗽，
噉就係 GERM 團隊要調查，
判斷係唔係傳染病會爆發，
有無新嘅病原體？
發展過程係咩？
就呢啲工作嚟講，
首一百日會係關鍵。
病毒以指數性成長傳播。
如果團隊喺感染率仲好低嘅時候抵達，
其實就可以阻斷傳播。
喺宜家呢場疫情，
如果我哋喺首一百日內能夠阻止，
我哋就可以拯救超過 98% 嘅生命。
我哋睇到一啲國家做得好好。
澳洲就係一個範例。
佢哋細緻規劃檢驗能力，
構思出社交距離同隔離政策。
所以佢哋嘅整體人均死亡率
唔到其他國家嘅十分之一。
但係我哋全世界
都無控制住疫情，
下次我哋必須要做得到。
响新冠病毒侵襲嗰時，
我哋好似無滅火桶
同消防員嘅羅馬噉。
我哋無所需嘅人力、系統同器具。
若果有正確投資，
我哋就可以有新一代嘅工具，
更好嘅篩檢、治療同疫苗。
係檢測方面呢台小機器 
係一個很好嘅範例
佢叫露米婭。
我哋喺全世界設置呢種機器 
用嚟檢測任意數量嘅疾病，
要價係聚合酶連鎖反應嘅 10%，
絕對一樣準確，仲簡單易用，
可以喺任何地方使用。
我哋需要投資其他研發。
其中一個令我非常興奮嘅想法
係一種吸入就能為你阻斷感染嘅藥物。
係唔受限任何病原體， 
同刺激你嘅免疫系統，
然後你就可得到保護。
好多工具都好重要，
例如檢測同感染阻斷嘅器材，
因為佢哋可以超前部署。
宜家，我哋需要疫苗，
但我哋希望喺需要全球性
作出行動前，
阻斷疫情嘅爆發。
所以疫苗可以扮演
好多唔同角色，
唔限於主要功能。
唔只噉，我哋必須投資更多。
疫苗，可以話係呢次大流行嘅奇跡。
疫苗雖然拯救咗幾百萬條人命，
但其實可以做得更好。
我哋需要發明更容易提供嘅疫苗，
只係一塊貼喺手臂上嘅膠布
或者可以吸入嘅嘢。
我哋需要確實阻斷感染嘅疫苗。
喺呢啲情況下，
有好多突破性嘅感染。
我哋需要廣效性嘅疫苗
來對抗絕大多數新生嘅變種病毒，
呢樣嘢係今次無嘅。
我哋仲需要隨時候命嘅工廠，
喺六個月內生產足夠嘅疫苗
供全球使用，
達至更平等。
呢啲疫苗可以做到
非常有用嘅事，
就係幫助我哋消滅整個病毒家族。
如果正確使用創新嘅疫苗，
就可以消除流感病毒、冠狀病毒家族。
病毒帶嚟好大負擔，
即使响無大流行年份，
如果將佢哋消滅， 
就永遠唔會引發大流行。
所以，宜家我講嘅係
投資喺三大領域：
疾病偵測，
即係 GERM 團隊；
更好嘅研發工具；
最後，亦都係最昂貴嘅，
就係改善醫療系統。
費用唔平，但係會拯救好多生命，
長期落嚟甚至可以慳錢。
佢就好似買份保險。
用幾百億美金，
作預防下一場大流行嘅開銷 。
但係，不如我哋同呢次疫情做個比較。
國際貨幣基金組織估計新冠病毒，
用咗我哋 14 萬億美金。
我哋付出幾百億，可以慳返幾萬億。
呢件事最正嘅部分係，
即使係無大流行嘅時期，
呢些投資，例如 Lumira
呢啲新疫苗，
仍然可以令人類更健康。
佢哋可以縮細唔平等嘅健康差距，
現存富國同窮國之間嘅差距超級巨大。
例如，我哋可以偵測到 
更多愛滋個案，更好咁治療；
仲可以降低瘧疾嘅死亡人數；
可以令到更多人獲得高品質嘅照護。
所以呢樣唔單只係
消極噉防止件事變得更差，
仲有機會令到件事變得更好。
如果我哋採取正確嘅行動，
就可以令到新冠病毒
成為最後一次大流行，
我哋就可以為所有人
建立更健康公平嘅世界。
謝謝。
（掌聲）
Helen Walters: 多謝曬。
我有幾個後續嘅問題，
其中一個同 GERM
正式地位非常有關。
你提到要花 10 億美金，
會由 WHO 來實踐，
但係邊啲人負責，
又點樣運作？
計劃點樣實現？
BG：嗱， GERM 並唔存在。
佢係我嘅一項提議，
希望可以趁著明年
大家仲記得疫情嘅傷痛，
可以得到全球性共識。
富國政府就會採取行動，
就好似佢地喺援助窮國時一樣，
會攞出所需嘅款項。
人事部門嘅運作方式，
GERM 隸屬於 WHO，
係個一流嘅團隊，
大家需要好多討論
才知道點先做得好。
所以我將佢提出來，
希望出年我哋就可以取得共識。
HW：接著要邊啲人承擔呢？
BG：我哋真係需要富國嘅政府。
WHO 每年舉辦盛大嘅世界衛生大會，
未來有人會喺某個時間點
提出解決方案，
我哋就觀察可唔可以
投入更多資源。
第二次世界大戰之後，
我哋做咗好多嘢。
我哋創立咗聯合國，
討論咗好多關於戰爭嘅事。
目前行動仍然少於我嘅預期，
若果未來唔可以做到
類似我剛剛所描述嘅，
我就會好驚訝。
HW：呢度仲有條個人問題。
有反疫苗人士， 
佢哋嘅聲音好大，
宜家變咗人身攻擊。
我只係想問下，
你會點樣處理？
BG：係有啲怪。
（笑聲）
（掌聲）
宜家，蓋茨基金會 
對疫苗有好多投入，
支持新疫苗嘅發明
及資助疫苗。
我哋好自豪，喺共同努力下，
例如同全球疫苗免疫聯盟合作，
拯救咗幾千萬條生命。
諷刺嘅係，有人轉頭就話
件事唔係噉嘅，
佢哋話我哋用疫苗殺人或者賺錢，
仲挑起咗疫情大流行，
仲有更怪異嘅，
話我想要追蹤啲人嘅位置，
因為我真係好想知道
大家宜家喺邊。
（笑聲）
我都唔知攞呢啲資料嚟做咩。
（笑聲）
呢啲資料可能攞黎
唔知做啲咩架嘛，
唔通一直有瘋狂嘅人出現？
邊個會知呢？
希望隨著疫情降溫，
大家會變得更加理智，
疫苗係個奇跡， 
我哋仲有好多嘢要做。
HW：未來喺宜家我哋嘅手上。
Bill Gates，好多謝你嚟到呢度。
BG：多謝。
（掌聲）